钦定古今图书集成/历象汇编/庶征典/第034卷 > 《在天经星之性第四门》〈星等 星光 星权 又星权 星性之用〉
## 钦定古今图书集成/历象汇编/庶征典/第034卷 > 《在天经星之性第四门》〈星等 星光 星权 又星权 星性之用〉

论各星大小，“一等十五星，二等四十五星，三等二百
八十星，四等四百七十四星，五等二百一十六星，六
等五十星。”〈共一千二十九星〉

论各星之光：光极大、静白者，木星之性。光大黄白者，
金星之性。黄白有光不大者，太阴之性。色红有光，或
不甚光者，火星之性。光精明，稍红者，太阳之性。不光
明者，土星之性。“如云气”者，皆火星之性。

天星共四十八象，十二象在黄道，十五象在黄道以
南，二十一象在黄道以北。在南者有十二象，中国不
见。

《各星之权第一》《星大》者权大。

第二《色精光》者，权大，作事物明白不暗昧第三“色不甚光”者，作事物昏暗不明白，光密密不散
者，作事物稳当长久。光动摇者。〈如狼星〉“喜作乱”，“作人不
平。”

第四正在黄道内，太阳经过，极有大权。

第五离黄道三度，在黄道南，其权在南；在黄道北，其
权在北。

第六，离黄道三度至五度，太阴火星常到。

第七黄道，七度至八度，金星能到，其权小。

《经星之权，论》十二所在：一，在黄道内；二，在黄道三度
至八度，因与五星相会；三，离黄道在北，在北边有能；
四，离赤道在北；五，在本国头上与顶近者，其力更大；
六，各星之经同五星之经；七，离冬至夏至，同五星一
体；八，出地平或入地平，同五星，能加五星之力；九，有
五星同各星午时圈，其力大；十，各星自出地平；十一，
“《自入地平》十二，五星照其光，其力为软。”

各星有土星之性，皆属冷，属干，下雪雹，坏人命。有木
星之性，生风有福，能救人命。有火星之性，大热，雷电
风暴瘟疫。有太阳之性，亦热亦生风。有金星之性，属
湿属冷，有雨生者。有水星之性，无定性，同土即冷，木
生风火，乱天气。有月性，海中乱浪涌。